LESERSBRIEF: Laat dié voor jou ook weet jy rem | Netwerk24
LESERSBRIEF: Laat dié voor jou ook weet jy rem
Deur Coen Vermaak, Randfontein 07 November 2019 05:30
Ek wil kommentaar lewer op Petrolkop se brief oor kant­spieëls op motors.
Ek verskil van hom en ek dink dit was 'n groot stap in die regte rigting om flikkers aan die spieëls aan te bring.
Dit kan nog verder gevoer word om groen stopligte aan die kantspieëls in te bou sodat motorbestuurders voor jou óók kan sien dat jy rem.
Ek is oortuig dat 40 persent van ongelukke voorkom kan word as daar remligte aan die voorkant van 'n voertuig is, en dis ongelooflik dat dit nog nie gedoen is nie.
Versekeringsmaatskappye sal baie baat en voetgangers se lewens sal gespaar word as jy kan sien dat die voertuig rem aanslaan.
Op dubbelpaaie waar voertuie regs draai en die verkeerslig geel is, gebeur die meeste ongelukke omdat die bestuurders dink dat aanko­mende verkeer gaan stop.